  Виталий Пронин Кун Думае быръёнъёс ортчо 3 нунал ӵоже — участокъёсы калык медаз тымиськы, чер медаз вӧлмы. Вань участокъёсын бырйисьёслэсь температуразэс мертало, киоссэс антисептикен пазяло, маскаос, перчаткиос, ручка сёто. Туспуктӥз Элина Кумачёва— Ми та куронъёсты сак чакласьком. Со сяна, участковой комиссиысьтымы вань ёзчиос коронавируслэсь вакцина пуктылэмын, — шуэ Якшур-Бӧдьяысь 33/21 номеро участковой комиссилэн кивалтӥсез Галина Агафонова.— Нош милям участокамы лыктӥсьёсты адресъёссыя люкылӥмы: одӥгъёсыз паллянэ мыно, мукетъёсыз — бур пала. Ог-огенызы медаз пумиськылэ, калык трос медаз люкаськы. Нимаз ручка но сёто — чер медаз паласькы. Куара сётыны, черлэсь утиськыны ӟеч условиос кылдытэмын, котькудӥзлы куаразэ гинэ сётыны кылиз на, — шуиз Ижын улӥсь Надежда Имполитова.— Пятницае ик куараме сётоно кариськи — шутэтскон нуналъёсы уг ваньмы угось. Участокъёсын коронавируслэсь утиськонъя куронъёс ӟеч быдэсъясько: киосме спиртэн пазязы, перчаткиос сётӥзы, ымныр вылам маска дӥсяй, нимаз ручка но сётӥзы на. Калыклэн тазалыкез сярысь сюлмаськон — со туж умой, — мылкыдзэ вераз элькунысьтымы Общественной палаталэн ёзчиез, Отходъёсты переработать каронъя улос ассоциацилэн кивалтӥсез Сергей Пермяков. УД Теги: Быръёнъёс коронавирус  